### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 2. december 2020 har vedtaget Magistratens indstilling i overensstemmelse med de bemærkninger der fremgår af udvalgserklæringen fra Teknisk Udvalg af 25. november 2020.

### Resumé

Byrådet besluttede i 2017 at indføre obligatorisk husstandsindsamling af genanvendeligt affald som glas, plast, metal, papir og pap. Med de erfaringer, der er gjort siden, foreslås regulativet for husholdningsaffald tilpasset. Det tilpassede regulativ for husholdningsaffald fremgår af bilag 1.

I forbindelse med at AffaldVarme Aarhus A/S pr. 1. januar 2020 blev omdannet til et kommunalejet aktieselskab, er det gældende regulativ for erhvervsaffald justeret i overensstemmelse hermed, bilag 2.

Byrådet besluttede 27. maj 2020 at sende regulativerne i offentlig høring i perioden 1. juli – 14. august 2020. Der er i høringsperioden indkommet 2 høringssvar, bilag 4. Begge høringssvar vedrører udfasning af tømningsordning via mobilsug. AffaldVarme Aarhus A/S’ bemærkninger til høringssvarene fremgår af bilag 3, og høringssvarene har ikke medført ændringer i regulativerne.

Med denne indstilling søges Byrådets endelige godkendelse af regulativerne.

### Indstilling

Det indstilles, at:

Ad 1) Byrådet godkender regulativ for husholdningsaffald.

Ad 2) Byrådet godkender regulativ for erhvervsaffald.

### Sagens forløb

15-10-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 19-10-2020 Magistraten
Fremsendes til [adresse] med bemærkning, at Magistraten i mødet den 19. oktober anbefaler, at byrådet tiltræder Magistratsafdelingen for Teknik og Miljøs indstilling af 24. september 2020.
 04-11-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 4. november 2020.
 25-11-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling med bemærkning om, at udvalget alene kan tilslutte sig de dele af indstillingen, der ikke omhandler mobilsugeanlæg. Indstillingens indhold vedrørende mobilsugeanlæg ønskes yderligere behandlet, herunder gennem dialog og samarbejde med Aarhus Affald Varme, borgere og virksomheder.

Svenning Østergaard var forhindret i at deltage i udvalgets behandling af sagen.

 02-12-2020 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 2. december 2020 har vedtaget Magistratens indstilling i overensstemmelse med de bemærkninger der fremgår af udvalgserklæringen fra Teknisk Udvalg af 25. november 2020.